چومباق ناغارادا ریتملرین یالنیز گوجلو وورغولاری ایفا ائدیله بیلر، عادتاً گوجلو سسلی آلتلری (زورناچیلار دسته‌سی) آچیق سمادا موشاییعت ائدیر. ایفاچی بیر الی ایله آلتی قولتوغونون آلتیندا ساخلاییر، دیگر الینده ایسه چومباغی توتاراق ریتمین آنجاق گوجلو وورغولارینی سسلندیریر. چیلینگ ناغارا ایله بیرلیکده دولغون ریتمی ایفاده ائدیر. بیر الینده چومباق، دیگرینده چوبوق توتاراق آلتی دؤیجله‌ینده هم گوجلو، هم ضعیف سسلر عمله گلیر. چومباق زوغال آغاجی‌نین نیسبتاً قالین، دوز بوداغیندان قایریلیر، چونکی بئله چومباقلار داها مؤحکم، دؤزوملو اولور. چومباغین درییه وورولان حیصه‌سینی توخماق شکلینده، آزجا گئرییه اَییلمیش بیچیمده حاضیرلاییرلار کی، گوجلو ضربه‌لردن دری جیریلماسین.